b'\n_START_ARTICLE_\nEl lluitador (pel\xc2\xb7l\xc3\xadcula de 2008)\n_START_SECTION_\nArgument\n_START_PARAGRAPH_\nRandy "The Ram" Robinson (Mickey Rourke) \xc3\xa9s un professional de la lluita lliure ja retirat que, despr\xc3\xa9s d\'haver estat una estrella en la d\xc3\xa8cada dels vuitanta, intenta continuar la seva carrera al circuit independent, combatent en quadril\xc3\xa0ters de tercera categoria. Quan s\'adona que els brutals cops que ha rebut al llarg de la seva carrera li comencen a passar factura, Randy decideix posar una mica d\'ordre a la seva vida; intenta apropar-se a la filla que va abandonar, Stephanie (Evan Rachel Wood), alhora que tracta de superar la seva solitud amb l\'amor cap a Cassidy, una streaper (Marisa Tomei).\n_START_SECTION_\nAn\xc3\xa0lisi\n_START_PARAGRAPH_\nDarren Aronofsky, el director de R\xc3\xa8quiem per un somni afronta en aquesta pel\xc2\xb7l\xc3\xadcula la vida quotidiana d\'un lluitador de combats manegats en hores baixes. El lluitador, que marcar\xc3\xa0 la tornada a la fama del protagonista Mickey Rourke, \xc3\xa9s un film desmitificant que mostra sofriment i desgast: mostra el costat fosc dels aplaudiments._NEWLINE_La pel\xc2\xb7l\xc3\xadcula \xc3\xa9s una cr\xc3\xb2nica desesperan\xc3\xa7ada i trista dels \xc3\xbaltims dies com a lluitador de Randy The Ram Robinson. Un home en la seva cinquantena que va viure els seus millors moments professionals fa vint anys, i al qual ara la vida li passa una elevada factura de malaltia i solitud. \xc3\x89s inevitable veure en el personatge de The Ram similituds amb el seu protagonista. De fet, el mateix Rourke aix\xc3\xad ho ha reconegut.'